16. november 2015

Test Case guidelines:

Hvad kendetegner en god testcase:

* Formålet er klart (Test design specifikation ER afklaret)
* Godt organiseret (Opbygget ud fra test case skabeloner)
* Review er muligt
* Vedligeholdelse er mulig
* Kan genbruges
* Fuldstændig(ingen huller)
* Brugbar for andre testere (fx skrevet i et forståeligt evt. simplificeret aftalt sprog)
* Nem at opdele
* Effektiv

1. Start med at angive en sigende overskrift
2. Beskriv formålet (Beskrivelse)
3. Angiv afhængigheder til hvilke(t) miljø der skal tilgås og/eller bruger samt stamdata(testdata)
4. Påfør henvisninger(=links) til relevante informationer, dokumenter
5. Test case trinene – opbygges i et skema – fx …

Tabel - testcase trin

|  |  |  |  |
| --- | --- | --- | --- |
|  | **Handling** | **Forventet resultat** | **Noter** |
|  | 1. handling | 1. resultat |  |
|  | 2. handling | 2. resultat |  |

Ved opbygning af test case handling og ditto forventet resultat…

1. Lad være med, at benytte forkortelser – dvs. hvis dette ikke kan undgås så benyt kun dem som er at finde i retskrivningsordbogen
2. Når der henvises til aktivering af et område på skærm/billede/vindue med cursoren – så angiv dette med betegnelsen: Klik på …
3. Når der henvises til udførsel af en dedikeret fysisk aktivering fx aktivering af en knap på keyboard – så angiv dette med betegnelsen: Tryk på …
4. Ved henvisning til et felt, en fane, menu punkt, knap, link eller lignende som har en betegnelse – så angiv præcis hvordan dette er angivet – det være sig **fed**, skrå*skrift*, understreget(et eller flere bogstaver), med eller uden kolon, Stort forbogstav, mellemrum, binde-streg, med farver med mere…
5. Er der tale om et knapklik så angives dette med firkant parenteser for eksempel som [Knapnavn] og skrives for eksempel: Klik på [Retur] knappen
6. Er der tale om et tasttryk eller tasttryk kombination angives dette med firkant parenteser for eksempel som [Enter] eller [Ctrl+B]
7. Er der tale om et felt angives dette med enkelt plinger for eksempel ’felt navn:’ hvor der her ses en underscore i n – hvilket direkte angiver, at der tale om genvejstasten som fx aktiveres med tastkombinationen [Ctrl+N] og skrives for eksempel som: I ’Adresse:’ feltet indtast ...
8. Er der tale om en indtastning i et felt angives dette med dobbelt plinger for eksempel: Indtast i ’Navn’ feltet værdien/navnet ”Anders And”
9. Er der tale om et dropdown menu punkt eller undermenu punkt – så angiv dette med større/mindre end tegn (< >) så det tydelig ses, at der er tale om en liste, hvorfra der skal vælges for eksempel: I ’File’ topmenu/drop-down feltet vælg <Abd> 🡪 <d>, hvor der her er angivet at der er et ekstra under menu punkt, som der skal vælges ud fra (NB i Word laves pilen med tastkombinationen [-, - , >], hvor komma tegnet ikke indgår men angiver at der er tale om rækkefølge af tasttryk
10. I en handlings sætning bør der altid angives det som vurderes at give den mest vigtige information (fx angiv først felt navn, knap navn osv.) for eksempel skriv: I ’Post nr.:’ søgefeltet indtast/erstat nummeret/værdien med ”6900” og ikke: I søgefelt angiv værdien ”6900” i Post nr. feltet
11. Derudover skal det sikres, at der IKKE angives handlinger i Forventet resultat og omvendt
12. Lad være med at angive mere end nødvendigt – keep it simple
13. Lad være med, at lave laaange testcases, gør dem korte, hvis lange så forsøg at splitte op
14. Er der noget som vedrører et givet step – fx at testdata, eller endelig navngivning ikke er helst fastlagt endnu – så angiv dette i Noter
15. Husk, såfremt det giver mening at angive, hvordan en testcase afsluttes fx ved udlogning, så systemet er klar til næste testcase, hvor det fx forventes at der igen skal logges på